
Bucureşti, 24.10.2007





                                                 Nr.23/282/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei de urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, transmis, în procedură de urgenţă, ca prioritate legislativă, cu adresa nr. P.L.x 636 din 2 octombrie 2007.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 24.10.2007








                                                                                     Nr.23/282/2007
R A P O R T
asupra proiectului de Lege pentru modificarea şi completarea Ordonanţei de urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru modificarea şi completarea Ordonanţei de urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, transmis, ca prioritate legislativă, cu adresa nr. P.L.x 636 din 2 octombrie 2007 şi înregistrat la comisie sub nr. 23/282 din 3 octombrie 2007.


Senatul a adoptat proiectul de lege, cu respectarea prevederilor articolului 76 alin. (2) din Constituţia României, republicată, în şedinţa din 24 septembrie 2007.

Comisia juridică, de disciplină şi imunităţi a avizat favorabil proiectul de lege, cu avizul nr. 31/1038/9 octombrie 2007, iar Comisia pentru politică economică, reformă şi privatizare şi Comisia pentru buget, finanţe şi bănci au avizat negativ, cu avizul nr.21/292/16 octombrie 2007, respectiv nr. 636/15 octombrie 2007.



Consiliul Legislativ, cu avizul nr.759 din 12 iunie 2007, a avizat favorabil proiectul de ordonanţă de urgenţă cu observaţii şi propuneri care au fost preluate de iniţiator.



Proiectul de lege are ca obiect modificarea şi completarea Ordonanţei de urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, aprobată cu modificări şi completări prin Legea nr. 354/2003, cu modificările şi completările ulterioare, în sensul eliminării diferenţelor de tratament juridic aplicabil în prezent achiziţiilor de tehnică specială din afara teritoriului României, în funcţie de originea comunitară sau extracomunitară a ofertanţilor.


Membrii Comisiei pentru industrii şi servicii au examinat proiectul de lege în şedinţa din 17octombrie 2007.



La lucrările comisiei a participat, ca invitat din partea Agenţiei de Compensare pentru Achiziţii de Tehnică Specială, domnul preşedinte Cristian Tarara.



În urma dezbaterilor, membrii comisiei au hotărât, în unanimitate, adoptarea proiectului de Lege pentru modificarea şi completarea Ordonanţei de urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, cu amendamente admise.



La lucrările comisiei au fost prezenţi 20 de deputaţi din totalul de 21 de membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.


În urma dezbaterii, Comisia propune admiterea cu modificări a proiectului de lege.

A M E N D A M E N T E     A D M I S E 

	Nr.

crt.
	Text OUG nr.189/2002 cu modificările şi completările ulterioare
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	
	LEGE

pentru modificarea şi completarea Ordonanţei de urgenţă a Guvernului  nr.189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională

	Nemodificat


	

	2.
	
	Art.I. - 189/2002Ordonanţa de urgenţă a Guvernului nr. privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, publicată în Monitorul Oficial al României, Partea I, nr.942 din 23 decembrie 2002, aprobată cu modificări şi completări prin Legea nr.354/2003, cu modificările şi completările ulterioare, se modifică şi se completează după cum urmează:


	Nemodificat
	


	0
	1
	2
	3
	4

	3. 
	Art. 3. -    ………………………………….

c) creşterea aportului de valută atât prin exportul produselor de apărare, cât şi al altor produse şi servicii ale economiei româneşti sau prin investiţii de capital străin; 


	1. La articolul 3, litera  c) va avea următorul cuprins:

"c) creşterea aportului de valută prin vânzarea pe piaţa externă de produse ale industriei  de apărare şi al altor produse şi servicii ale economiei româneşti sau prin investiţii de capital străin;"


	1. La articolul 3, litera  c) va avea următorul cuprins:

"c) creşterea aportului de valută prin vânzarea pe piaţa externă de produse ale industriei  de apărare şi a altor produse şi servicii ale economiei româneşti şi/sau prin investiţii de capital străin;"

Dep. Iulian Iancu - PSD


	

	4. 
	Art. 4. -   …………………………

b)   …………………………….

- subcontractarea - producerea de către un agent economic român a unei părţi sau a unei componente a echipamentului, produsului sau serviciului care face obiectul contractului de achiziţie, cu sau fără licenţă de producţie acordată de către contractant; 

 …………………………………………………

- donarea de utilaje, standuri de probă, piese şi subansambluri de schimb pentru realizarea sau întreţinerea produselor contractate în România; 
- donarea de simulatoare pentru instruirea personalului autorităţilor contractante, precum şi efectuarea de cursuri de pregătire gratuite atât pentru personalul autorităţilor contractante, cât şi pentru cel al operatorilor economici autohtoni;

- investiţii - participarea la constituirea sau la majorarea capitalului social al unei societăţi comerciale, persoană juridică română, dobândirea, inclusiv în cadrul procesului de privatizare, de la o persoană fizică sau juridică română, de acţiuni la o societate comercială, persoană juridică română, care să realizeze şi să furnizeze, ca obiect principal de activitate, produse sau servicii legate de obiectul contractului de achiziţie şi integrarea în producţie a respectivelor produse sau servicii, cu condiţia ca nivelul participării să nu fie inferior cotei care asigură cel puţin poziţia de acţionar semnificativ, potrivit legii şi eventualelor cerinţe ale autorităţii contractante sau Agenţiei.


	________

	2.La articolul 4 litera b), liniuţele a doua şi a opta se modifică şi vor avea următorul cuprins:

„- subcontractarea – acea formă de compensare prin care un operator economic român produce o parte sau a o componentă a echipamentului, produsului sau serviciului care face obiectul contractului de achiziţie şi/sau prestează servicii care contribuie la implementarea şi/sau exploatarea în bune condiţii a echipamentelor, produselor sau serviciilor achiziţionate;”

 ………………………………….
- donarea de utilaje, echipamente, standuri de probă, piese şi subansambluri de schimb pentru realizarea sau întreţinerea produselor contractate în România, sau care să permită întreţinerea, exploatarea şi/sau dezvoltarea obiectului contractului de achiziţie;”
Dep. Iulian Iancu – PSD
 Dep. Ioan Bivolaru - PSD


	Completarea definiţiei cu referiri la prestările de servicii aferente obiectului contractului de achiziţie publică

Extinderea definiţiei şi în ceea ce priveşte echipamentele legate de întreţinerea sau dezvoltarea contractului de achiziţie



	5. 
	Art. 4 - c) operaţiuni compensatorii indirecte - compensaţii economice care nu sunt legate de echipamentele, tehnica, tehnologia, materialele, produsele sau serviciile care fac obiectul contractului de achiziţie. Operaţiunile compensatorii indirecte se pot realiza în următoarele forme: 

- exportul de produse, servicii sau lucrări care nu sunt legate de obiectul contractului de achiziţie; 

- cumpărările în avans - formă a operaţiunilor compensatorii indirecte, prin care contractantul cumpără produse sau servicii înaintea exportului propriilor produse, servicii sau lucrări ce fac obiectul contractului de achiziţie, cu scopul de a crea capacitate de plată în beneficiul autorităţii contractante, asigurându-se astfel resursele valutare pentru plata avansului la contractul de achiziţie; 

- asistenţă în marketing - activităţi de sprijinire a agenţilor economici români în pătrunderea pe pieţele externe; 

- asistenţă financiară - activităţi legate de furnizarea sau sprijinirea obţinerii de fonduri pentru un agent economic român, în vederea realizării de exporturi; 

- alte activităţi în domenii care nu sunt legate de produsul, serviciul sau lucrarea achiziţionată, precum: transferul de tehnologie şi know-how, cooperare în cercetare şi dezvoltare, noi investiţii, înfiinţarea de companii mixte, asistenţă pentru crearea de noi locuri de muncă, asistenţă pentru întreprinderi mici şi mijlocii; 

- investiţii - participarea la constituirea sau la majorarea capitalului social al unei societăţi comerciale, persoană juridică română, dobândirea, inclusiv în cadrul procesului de privatizare, de la o persoană fizică sau juridică română, de acţiuni la o societate comercială, persoană juridică română, cu condiţia ca nivelul participării să nu fie inferior cotei care asigură cel puţin poziţia de acţionar semnificativ, potrivit legii şi eventualelor cerinţe ale Agenţiei.

 d) contract de achiziţie - contractul de achiziţie în domeniul apărării, ordinii publice şi siguranţei naţionale, semnat între o autoritate contractantă şi un contractant şi care depăşeşte pragul valoric prevăzut la art.5; 

e) contractant - orice ofertant care poate fi persoană juridică străină, reprezentant al unei persoane juridice străine în România sau un intermediar pentru produse, servicii sau lucrări importate, căruia i se atribuie contractul de achiziţie în urma aplicării uneia dintre procedurile prevăzute de legislaţia română în vigoare; 

 ………………………………………….

l) valoarea efectivă a unei tranzacţii prin compensare - valoarea nominală probată de către contractant, confirmată de operatorul economic sau de instituţia publică din România cu care s-a derulat operaţiunea compensatorie şi acceptată de Agenţie, din care se scad, dacă este cazul, valoarea acceptată a importurilor şi/sau profitul realizat de contractant şi/sau de entitatea eligibilă şi transferat în afara ţării după plata impozitelor şi taxelor legale;


	2. La articolul 4, literele c), e) şi l) se modifică şi vor avea următorul cuprins:

"c) operaţiuni compensatorii indirecte - compensaţii economice care nu sunt legate de echipamentele, tehnica, tehnologia, materialele, produsele sau serviciile care fac obiectul contractului de achiziţie. Operaţiunile compensatorii indirecte se pot realiza în următoarele forme:

- vânzarea pe piaţa externă de produse şi servicii ale economiei româneşti care nu sunt legate de obiectul contractului de achiziţie;

- asistenţă în marketing - activităţi de sprijinire a operatorilor economici români în pătrunderea pe pieţele externe;

- asistentă financiară - activităţi legate de furnizarea sau sprijinirea obţinerii de fonduri pentru un operator economic român, în vederea efectuării de vânzări pe piaţa externă;

- alte activităţi în domenii care nu sunt legate de produsul, serviciul sau lucrarea achiziţionată, precum: transferul de tehnologie si know-how, cooperare în cercetare si dezvoltare, noi investiţii, înfiinţarea de companii mixte, asistenţă pentru crearea de noi locuri de muncă, asistenţă pentru întreprinderi mici si mijlocii;

- investiţii - participarea la constituirea sau la majorarea capitalului social al unei societăţi comerciale, persoană juridică română, dobândirea, inclusiv în cadrul procesului de privatizare, de la o persoană fizică sau juridică română, de acţiuni la o societate comercială, persoană juridică română, cu condiţia ca nivelul participării să nu fie inferior cotei care asigură cel puţin poziţia de acţionar semnificativ, potrivit legii si eventualelor cerinţe ale Agenţiei.

________

e) contractant - orice ofertant care poate fi persoană juridică străină, reprezentant al unei persoane juridice străine în România sau un intermediar pentru produse, servicii sau lucrări, provenind de pe piaţa externă, căruia i se atribuie contractul de achiziţie în urma aplicării uneia dintre procedurile prevăzute de legislaţia română în vigoare;

..............................  …………………..

l) valoarea efectivă a unei tranzacţii prin compensare - valoarea nominală probată de către contractant, confirmată de operatorul economic sau de instituţia publică din România cu care s-a derulat operaţiunea compensatorie şi acceptată de Agenţie, din care se scad, dacă este cazul, valoarea acceptată a produselor, subansamblelor sau serviciilor achiziţionate de pe piaţa externă şi incorporate în produsul finit şi/sau profitul realizat de contractant şi/sau de entitatea eligibilă şi transferat în afara ţării după plata impozitelor şi taxelor legale;"


	3. La articolul 4, literele c) d), e) şi l) vor avea următorul cuprins:
c) Nemodificat

d) contract de achiziţie - contractul de achiziţie de produse şi/sau servicii în domeniul apărării, ordinii publice şi siguranţei naţionale, semnat între o autoritate contractantă şi un contractant şi care depăşeşte pragul valoric prevăzut la art.5; 

Dep. Ioan Bivolaru - PSD

e) Nemodificat

 ……………………………

l) valoarea efectivă a unei tranzacţii prin compensare – valoarea adăugată local a tranzacţiei prin compensare, respectiv valoarea nominală probată de către contractant, confirmată de operatorul economic sau de instituţia publică din România cu care s-a derulat operaţiunea compensatorie si acceptată de Agenţie, din care se scad, dacă este cazul:

- valoarea acceptată a materiilor prime, materialelor, produselor, subansamblelor sau serviciilor achiziţionate de pe piaţa externă şi incorporate în produsul finit,
- profitul corespunzător realizat de contractant, beneficiarul român şi/sau de entitatea eligibilă, transferat în afara ţării după plata impozitelor şi taxelor legale;

- alte plăţi aferente tranzacţiei, de tipul redevenţelor sau licenţelor, transferate în afara ţării, după plata impozitelor şi taxelor legale;”

      Dep. Iulian Iancu - PSD
Dep. Ioan Bivolaru – PSD


	Identificarea elementelor ce nu reprezintă valoare adăugată local



	6. 
	________


	________


	4.La articolul 4, după litera d) se introduce o literă nouă, litera d1), cu următorul cuprins:

“d1) acord-cadru - înţelegerea scrisă intervenită între una sau mai multe autorităţi contractante şi unul sau mai mulţi operatori economici, al cărei scop este stabilirea elementelor/condiţiilor esenţiale care vor guverna contractele de achiziţie publică ce urmează a fi atribuite într-o perioadă dată, în mod special în ceea ce priveşte preţul şi, după caz, cantităţile avute în vedere;”

Dep. Ioan Bivolaru - PSD


	Introducerea acordului cadru in sfera de aplicabilitate a ordonanţei.


	7. 
	_______
	3. La articolul 4, după litera r) se introduc două noi litere, lit.s) şi t), cu următorul cuprins:
"s) cumpărarea de pe piaţa externă - totalitatea operaţiunilor comerciale de import şi/sau achiziţiile intracomunitare de bunuri şi servicii dintr-un stat membru în România;

t) vânzarea pe piaţa externă - totalitatea operaţiunilor comerciale de export şi/sau livrările intracomunitare de bunuri şi servicii din România către un stat  membru."


	Nemodificat (devine pct. 5)


	

	8. 
	Art. 5. - Prevederile prezentei ordonanţe de urgenţă se aplică pentru îndeplinirea obligaţiilor de compensare rezultate din contractul de achiziţie din import de către autoritatea contractantă de produse, servicii sau lucrări necesare domeniului apărării, ordinii publice şi siguranţei naţionale, a căror valoare depăşeşte, individual sau cumulat, 3 milioane de euro.

(2) Prevederile prezentei ordonanţe de urgenţă se aplică şi în cazul în care un operator economic din România, pentru realizarea obiectului unui contract încheiat cu o autoritate contractantă, încheie contracte de import de produse, servicii sau lucrări necesare domeniului apărării, ordinii publice şi siguranţei naţionale a căror valoare depăşeşte, individual sau cumulat, 3 milioane euro.

_________

_________
	4. Articolul 5 se modifică şi va avea următorul cuprins:

"Art.5. - (1) Prevederile prezentei ordonanţe de urgenţă se aplică pentru îndeplinirea obligaţiei de compensare rezultate din atribuirea unui contract de achiziţie de pe piaţa externă de produse, servicii sau lucrări necesare domeniului apărării, ordinii publice şi siguranţei naţionale a cărui valoare depăşeşte, individual sau cumulat, 3 milioane de euro.

(2) Prevederile prezentei ordonanţe de urgenţă se aplică şi în cazul în care un operator economic român, pentru realizarea obiectului unui contract de achiziţie în domeniul apărării, ordinii publice şi siguranţei naţionale, cumpără de pe piaţa externă produse, servicii sau lucrări a căror valoare depăşeşte, individual sau cumulat, 3 milioane euro."
 _________

_________
	6. Articolul 5 va avea următorul cuprins:

Nemodificat

Nemodificat

(3) Prevederile prezentei ordonanţe de urgenţă se aplică pentru îndeplinirea obligaţiei de compensare rezultate din încheierea unui acord-cadru privind achiziţia de pe piaţa externă de produse, servicii sau lucrări necesare domeniului apărării, ordinii publice şi siguranţei naţionale a căror valoare depăşeşte, individual sau cumulat, 3 milioane de euro.

(4) Prevederile prezentei ordonanţe de urgenţă se aplică şi în cazul în care un operator economic român, pentru realizarea obiectului unui acord-cadru în domeniul apărării, ordinii publice şi siguranţei naţionale, cumpără de pe piaţa externă produse, servicii sau lucrări a căror valoare depăşeşte, individual sau cumulat, 3 milioane euro."

      Dep. Iulian Iancu - PSD
Dep. Ioan Bivolaru - PSD


	Introducerea acordului cadru in sfera de aplicabilitate a ordonanţei


	9. 
	Art. 6.- ……………………………..

_________

_________


	_________

_________
	7. La articolul 6, după aliniatul (1) se introduc două noi alineate, alineatele (11) şi (12), cu următorul cuprins:

,,(11) Valoarea obligaţiei de compensare în cazul contractului de achiziţie semnat cu un operator economic român se calculează la valoarea fără taxa pe valoare adăugată (TVA) a contractului de achiziţie.

(12)Valoarea obligaţiei de compensare în cazul acordului-cadru trebuie să fie cel puţin 80% din valoarea cumulată a contractelor de achiziţie atribuite în baza acordului-cadru.”

      Dep. Iulian Iancu - PSD
Dep. Ioan Bivolaru - PSD


	In cazul operatorilor economici români, actuala redactare impunea ca valoarea obligaţiei de compensare să includă şi taxa pe valoarea adăugată din contractul de achiziţie, în condiţiile în care operatorii economici străini aveau o obligaţie de compensare calculată la valoarea fără TVA a contractului de achiziţie.

Introducerea acordului cadru in sfera de aplicabilitate a ordonanţei

	10. 
	Art. 31. -  ……………………………………

(3) În momentul în care creditul acumulat este egal cu valoarea obligaţiei de compensare, contractantul şi-a îndeplinit în totalitate obligaţia. 


	5. Alineatul (3) al  articolului 31 se modifică şi va avea următorul cuprins:

"(3) În momentul în care creditul acumulat este egal cu valoarea obligaţiei de compensare, contractantul şi-a îndeplinit în totalitate obligaţia, în condiţiile stabilite prin normele de aplicare."


	8. Alineatul (3) al  articolului 31 se modifică şi va avea următorul cuprins:

"(3) În momentul în care creditul acumulat este egal cu valoarea obligaţiei de compensare, contractantul şi-a îndeplinit în totalitate obligaţia, în condiţiile stabilite prin normele de aplicare ale prezentei ordonanţe de urgenţă."

Comisia pentru industrii şi servicii


	Precizare necesară conform normelor de tehnică legislativă.

	11. 
	Art. 32 - (1) Îndeplinirea obligaţiilor contractantului se urmăreşte separat pe cele două categorii de operaţiuni compensatorii, directe si indirecte.

(2) În cazul în care valoarea totală a uneia dintre cele două categorii de operaţiuni compensatorii, obţinută în final, depăşeşte valoarea totală a angajamentului prevăzută în acord, valoarea excedentară poate fi creditată în contul contractantului, la cererea acestuia, cu scopul îndeplinirii angajamentelor sale pentru cealaltă categorie de operaţiuni compensatorii.

(3) Depăşirile obligaţiilor de compensare se menţin în contul contractantului pe o perioadă

de maximum 2 ani de la expirarea acordului de compensare.
	________
	9. Art.32 se modifică şi va avea următorul cuprins:

„Art. 32 - (1) Îndeplinirea obligaţiilor contractantului se urmăreşte separat pe categorii de operaţiuni compensatorii.

(2) În cazul în care valoarea totală obţinută în final în cadrul uneia dintre cele două categorii de operaţiuni compensatorii depăşeşte valoarea totală a angajamentului prevăzută în acord pentru respectiva categorie, valoarea excedentară poate fi creditată în contul contractantului, la cererea acestuia, cu scopul îndeplinirii angajamentelor sale pentru cealaltă categorie de operaţiuni compensatorii.

(3) Depăşirile obligaţiilor de compensare se menţin în contul contractantului pe o perioadă de maximum 2 ani de la încetarea acordului de compensare.”

Comisia pentru industrii şi servicii


	Reformularea tipologiei categoriilor de operaţiuni

Reformularea din perspectivă gramaticală

Precizarea termenului de referinţă pentru calculul valabilităţii creditului excedentar

	12. 
	Art. 44. - ……………………………………..

b) efectuarea unei achiziţii din import de produse, servicii sau lucrări pentru sistemul naţional de apărare, a căror valoare depăşeşte 3 milioane euro, cu eludarea sau încălcarea dispoziţiilor prezentei ordonanţe de urgenţă ;


	6. La articolul 44, litera b) se modifică şi va avea următorul cuprins:

"b) efectuarea unei achiziţii de produse, servicii sau lucrări în domeniul apărării, ordinii publice sau siguranţei naţionale, a căror valoare depăşeşte 3 milioane euro, cu eludarea sau încălcarea dispoziţiilor prezentei ordonanţe de urgenţă."


	10. La articolul 44, litera b) se modifică şi va avea următorul cuprins:

"b) efectuarea unei achiziţii de produse, servicii sau lucrări în domeniul apărării, ordinii publice şi siguranţei naţionale, a căror valoare depăşeşte 3 milioane euro, cu eludarea sau încălcarea dispoziţiilor prezentei ordonanţe de urgenţă."

Comisia pentru industrii şi servicii


	Utilizarea aceleiaşi conjuncţii în tot cuprinsul actului normativ.

	13. 
	 ________
	________
	11.După articolul 49 se introduce un nou articol, articolul 491, cu următorul cuprins:

“Art.491 - (1) Prevederile prezentei ordonanţe de urgenţă se aplică şi în cazul încheierii de către autoritatea contractantă de acorduri-cadru în domeniul apărării, ordinii publice şi siguranţei naţionale cu unul sau mai mulţi contractanţi.

(2) Condiţiile de semnare, derulare, creditare, stabilirea duratei, constituirea garanţiei de buna execuţie, restricţiile şi limitările aplicabile în cazul acordurilor de compensare aferente acordurilor-cadru se stabilesc prin normele de aplicare ale prezentei ordonanţe de urgenţă.”

      Dep. Iulian Iancu - PSD
Dep. Ioan Bivolaru - PSD


	Introducerea acordului cadru in sfera de aplicabilitate a ordonanţei.


	14. 
	
	________
	Art. II - În termen de 60 de zile de la data intrării în vigoare a prezentei legi, Agenţia de Compensare pentru Achiziţii de Tehnică Specială  va elabora şi supune spre adoptare Guvernului propunerile de modificare a  normelor metodologice de aplicare a prevederilor Ordonanţei de urgenţă a Guvernului nr.189/2002, cu modificările şi completările ulterioare.

Comisia pentru industrii şi servicii


	

	15. 
	
	Art.II. - Ordonanţa de urgenţă a Guvernului nr.189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, publicată în Monitorul Oficial al României, Partea I, nr.942 din 23 decembrie 2002, aprobată cu modificări şi completări prin Legea nr.354/2003, cu modificările şi completările ulterioare şi cu modificările şi completările aduse prin prezenta lege, se va republica, dându-se textelor o nouă numerotare.

	Nemodificat (devine Art. III)
	


                                     PREŞEDINTE,                                                                 SECRETAR,

                                       Iulian Iancu                                                                    Aurelia Vasile

Consilier parlamentar,

Silvia Vlăsceanu

